BJP की जीत चुनाव जीतने की मशीन तो दूसरों की जीत पार्टी या नेता की वाहवाही, दिख रहे हैं दोहरे मापदंड: पीएम मोदी
उन्होंने कहा कि पार्टी की इस गौरवशाली यात्रा के आज 41 साल पूरे हुए, ये 41 वर्ष इस बात के साक्षी हैं कि सेवा और समर्पण के साथ कोई पार्टी कैसे काम करती है
नई दिल्ली: प्रधानमंत्री नरेंद्र मोदी ने भारतीय जनता पार्टी के  41वें स्थापना दिवस पर कहा कि कुछ लोग कहते हैं कि बीजेपी चुनाव जीतने की मशीन है लेकिन मेरा मानना है कि बीजेपी चुनाव जीतने की मशीन नहीं बल्कि देशवासियों का दिल जीतनेवाला अनवरत अभियान है। पीएम मोदी ने अपने भाषण की शुरुआत करते हुए पार्टी के कार्यकर्ताओं और नेताओं को बधाई दी। उन्होंने कहा-भाजपा के राष्ट्रीय अध्यक्ष आदरणीय जेपी नड्डा जी, और विशान भाजपा परिवार के सभी सदस्य आप सभी को भाजपा के स्थापना दिवस की बहुत बहुत बधाई। उन्होंने कहा कि पार्टी की इस गौरवशाली यात्रा के आज 41 साल पूरे हुए, ये 41 वर्ष इस बात के साक्षी हैं कि सेवा और समर्पण के साथ कोई पार्टी कैसे काम करती है, ये 41 वर्ष इस बात के शाक्षी हैं कि सामान्य कार्यकर्ता का तप और त्याग किसी भी दल को कहां से कहां पहुंचा सकता है। देश का शायद ही कोई राज्य होगा कोई जिला होगा जहां पार्टी के लिए 2-2 या 3-3 पीढ़ियां न खप गई हों। पीएम मोदी के भाषण की बड़ी बातें